ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่กท ๒/๒๕๔๖เรื่องหลักเกณฑ์ วิธีการและเงื่อนไขในการเป็นที่ปรึกษาการซื้อขายล่วงหน้าที่เป็นนิติบุคคล[๑] อาศัยอำนาจตามความในมาตรา ๓๒ และมาตรา ๓๕ (๗) และ(๘) แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๘ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับการซื้อขายสินค้าเกษตรล่วงหน้าจึงออกประกาศดังต่อไปนี้ข้อ ๑ ในประกาศนี้การซื้อขายล่วงหน้า หมายความว่าการซื้อขายสินค้าเกษตรล่วงหน้าในตลาดสินค้าเกษตรล่วงหน้าแห่งประเทศไทยบริษัทที่ปรึกษา หมายความว่าผู้ได้รับใบอนุญาตจากเลขาธิการให้ประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้า ที่เป็นนิติบุคคลบุคคลผู้มีอำนาจจัดการกิจการหมายความว่า กรรมการบริหาร รองผู้จัดการ ผู้ช่วยผู้จัดการ ผู้อำนวยการฝ่ายและให้หมายความรวมถึงผู้ดำรงตำแหน่งเทียบเท่าที่เรียกชื่ออย่างอื่นโดยบุคคลดังกล่าวเป็นผู้รับผิดชอบงานในสายงานเกี่ยวกับการให้บริการด้านธุรกิจการซื้อขายล่วงหน้าการปฏิบัติการด้านธุรกิจการซื้อขายล่วงหน้าหรือการวิจัยด้านธุรกิจการซื้อขายล่วงหน้าหรือสายงานอื่นในทำนองเดียวกันทั้งนี้ ไม่ว่าสายงานนั้นจะปฏิบัติงานเพื่อให้บริการแก่บุคคลอื่นหรือเพื่อประโยชน์ของกิจการเองผู้ให้คำแนะนำ หมายความว่ากรรมการ ผู้จัดการ บุคคลผู้มีอำนาจจัดการกิจการหรือพนักงานของบริษัทที่ปรึกษาที่บริษัทที่ปรึกษามอบหมายให้ทำหน้าที่ในการให้คำแนะนำเกี่ยวกับการซื้อขายล่วงหน้าแก่ผู้ซึ่งประสงค์จะซื้อขายล่วงหน้าในตลาดสินค้าเกษตรล่วงหน้าแห่งประเทศไทยตัวแทน หมายความว่าบุคคลธรรมดาที่มิใช่กรรมการหรือพนักงานของบริษัทที่ปรึกษาตั้งให้เป็นตัวแทนของตนในการให้คำแนะนำเกี่ยวกับการซื้อขายล่วงหน้าแก่ผู้ซึ่งประสงค์จะซื้อขายล่วงหน้าในตลาดสินค้าเกษตรล่วงหน้าแห่งประเทศไทยพนักงานเจ้าหน้าที่ หมายความว่าผู้ซึ่งรัฐมนตรีว่าการกระทรวงพาณิชย์แต่งตั้งให้ปฏิบัติการตามพระราชบัญญัติเลขาธิการ หมายความว่าเลขาธิการคณะกรรมการกำกับการซื้อขายสินค้าเกษตรล่วงหน้าสำนักงาน หมายความว่าสำนักงานคณะกรรมการกำกับการซื้อขายสินค้าเกษตรล่วงหน้าคณะกรรมการ ก.ส.ล. หมายความว่าคณะกรรมการกำกับการซื้อขายสินค้าเกษตรล่วงหน้าพระราชบัญญัติ หมายความว่าพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒หมวด๑การดำรงคุณสมบัติของบริษัทที่ปรึกษาและการควบคุมการปฏิบัติงาน ส่วนที่๑การดำรงคุณสมบัติของบริษัทที่ปรึกษา ข้อ ๒ บริษัทที่ปรึกษาต้องดำรงคุณสมบัติตามคุณสมบัติของผู้ขออนุญาตเป็นที่ปรึกษาการซื้อขายล่วงหน้าที่เป็นนิติบุคคลตลอดระยะเวลาของการประกอบธุรกิจการซื้อขายล่วงหน้าประเภทที่ปรึกษาการซื้อขายล่วงหน้า ที่เป็นนิติบุคคล ตามประกาศของคณะกรรมการก.ส.ล.ส่วนที่๒การควบคุมการปฏิบัติงาน ข้อ ๓ บริษัทที่ปรึกษาต้องจัดให้มีระบบการควบคุมภายในระบบป้องกันความขัดแย้งทางผลประโยชน์และระบบการบริหารงานที่มีประสิทธิภาพโดยกำหนดระเบียบวิธีปฏิบัติไว้เป็นลายลักษณ์อักษรข้อ ๔ ห้ามมิให้บริษัทที่ปรึกษาแต่งตั้งตัวแทนข้อ ๕ บริษัทที่ปรึกษาต้องจัดให้มีระเบียบวิธีการดำเนินงานเกี่ยวกับข้อร้องเรียนของลูกค้ามาตรการแก้ไขที่เหมาะสมและรวดเร็วพร้อมทั้งสรุปผลการดำเนินการ แล้วรายงานให้สำนักงานทราบภายใน ๑๕วันนับตั้งแต่วันถัดจากวันสิ้นเดือนของทุกเดือนข้อ ๖ บริษัทที่ปรึกษาต้องจัดเก็บเอกสารและหลักฐานต่างๆที่เกี่ยวกับการปฏิบัติหน้าที่เป็นบริษัทที่ปรึกษาหรือเกี่ยวกับการซื้อขายล่วงหน้าให้ครบถ้วนอย่างน้อยเป็นระยะเวลา๕ปีนับจากวันที่มีเอกสารและหลักฐานนั้นหรือวันที่มีการให้คำแนะนำเกี่ยวกับการซื้อขายล่วงหน้าแล้วแต่กรณีโดยใน ๒ ปีแรกของระยะเวลาดังกล่าวบริษัทที่ปรึกษาต้องจัดเตรียมเอกสารและหลักฐานเก็บไว้ณที่ทำการของบริษัทที่ปรึกษาที่พร้อมให้พนักงานเจ้าหน้าที่ตรวจสอบได้ตลอดเวลาทั้งนี้หากกรณีมีข้อร้องเรียนเกี่ยวกับการให้คำแนะนำหรือการเจรจาตกลงและการดำเนินการกับข้อร้องเรียนยังไม่แล้วเสร็จภายในระยะเวลาดังกล่าวให้บริษัทที่ปรึกษาจัดเก็บบันทึกเกี่ยวกับการดำเนินการดังกล่าวไว้ต่อไปจนกว่าการดำเนินการกับข้อร้องเรียนจะแล้วเสร็จความในวรรคหนึ่งให้รวมถึงเอกสารและหลักฐานที่เป็นข้อมูลซึ่งกระทำทางโทรศัพท์หรือทางอิเล็กทรอนิกส์ด้วยหมวด๒การแสดงตนเป็นบริษัทที่ปรึกษา ข้อ ๗ บริษัทที่ปรึกษาต้องไม่ให้ข้อมูลอันเป็นเท็จเกี่ยวกับสิทธิหน้าที่และภาระผูกพันของบริษัทที่ปรึกษาต่อลูกค้าหรือบุคคลทั่วไปหรือแสดงตนเป็นบริษัทที่ปรึกษาที่ได้รับการค้ำประกันหรือการรับรองจากคณะกรรมการก.ส.ล. หรือสำนักงาน เว้นแต่เป็นการแสดงข้อเท็จจริงเกี่ยวกับการได้รับอนุญาตให้ประกอบธุรกิจเป็นบริษัทที่ปรึกษาข้อ ๘ บริษัทที่ปรึกษาต้องไม่ดำเนินการอย่างใดอย่างหนึ่งหรือหลายอย่างดังต่อไปนี้(๑) รับรองผลตอบแทนจากการซื้อขายล่วงหน้า(๒)รับประกันความเสียหายหรือผลขาดทุนที่เกิดจากการซื้อขายล่วงหน้า(๓) กล่าวอ้าง รับรองหรือสัญญาใด ๆอันมีลักษณะคล้ายคลึงกันกับ (๑) และ (๒)ข้อ ๙ บริษัทที่ปรึกษาต้องไม่ทำสัญญาใด ๆเพื่อยกเลิกหรือจำกัดความรับผิดชอบของตนเองที่มีหน้าที่ปฏิบัติต่อลูกค้าตามที่พระราชบัญญัติคณะกรรมการก.ส.ล. หรือสำนักงานกำหนดข้อ ๑๐ ในกรณีที่บริษัทที่ปรึกษาถูกพักใช้หรือถูกเพิกถอนใบอนุญาตให้ประกอบธุรกิจเป็นบริษัทที่ปรึกษาห้ามแสดงตนเป็นบริษัทที่ปรึกษาต่อลูกค้าหรือบุคคลทั่วไปหมวด๓การติดต่อชักชวนหรือให้คำแนะนำแก่ลูกค้า ข้อ ๑๑ บริษัทที่ปรึกษาต้องดำเนินการตามสมควรเพื่อแสดงข้อมูลและหลักฐานเป็นลายลักษณ์อักษรตามความเป็นจริงโดยอย่างน้อยให้ลูกค้าทราบถึงบทบาท หน้าที่และธุรกิจของบริษัทที่ปรึกษาสถานที่ตั้ง ฐานะการเงิน พนักงานและหน่วยงานที่ลูกค้าสามารถติดต่อได้รวมถึงองค์กรกำกับดูแลธุรกิจของบริษัทที่ปรึกษาข้อ ๑๒ ในการให้คำแนะนำแก่ลูกค้า บริษัทที่ปรึกษาต้องปฏิบัติตามมาตรฐานในการให้คำแนะนำดังต่อไปนี้(๑) ให้คำแนะนำด้วยความสุจริต เป็นธรรม เป็นอิสระรวมทั้งใช้ความระมัดระวังเอาใจใส่ในการให้คำแนะนำโดยคำนึงถึงผลประโยชน์ของลูกค้าเป็นสำคัญ(๒)ให้คำแนะนำโดยอธิบายให้ลูกค้าทราบถึงลักษณะและความเสี่ยงที่เกี่ยวข้องกับการซื้อขายล่วงหน้าที่ให้คำแนะนำนั้น(๓)ให้คำแนะนำตามหลักวิชาที่เกี่ยวกับการซื้อขายล่วงหน้าอันเป็นที่ยอมรับและมีเอกสารและหลักฐานที่สามารถนำมาใช้อ้างอิงได้(๔)ใช้วิจารณญาณในการให้คำแนะนำหากเป็นการให้คำแนะนำที่เป็นผลจากการวิเคราะห์ข่าวซึ่งเป็นข่าวที่อาจมีผลกระทบต่อการซื้อขายล่วงหน้าทั้งนี้ ให้แจ้งให้ลูกค้าทราบถึงแหล่งที่มาของข่าวดังกล่าวด้วย(๕) ไม่ให้คำแนะนำซึ่งอาจก่อให้เกิดความเข้าใจผิดหรือละเว้นที่จะเปิดเผยข้อมูลอันเป็นสาระสำคัญซึ่งอาจก่อให้เกิดความเข้าใจผิดหรือให้คำแนะนำโดยมีเจตนาหลอกลวงผู้อื่น หรือมีการรับประกันผลตอบแทน(๖) ไม่นำข้อมูลของลูกค้าไปเปิดเผยเว้นแต่เป็นการเปิดเผยโดยหน้าที่ตามกฎหมาย(๗) มาตรฐานอื่นตามที่สำนักงานกำหนดข้อ ๑๓ ในการให้คำแนะนำเกี่ยวกับการซื้อขายล่วงหน้าบริษัทที่ปรึกษาต้องจัดให้มีผู้ให้คำแนะนำตามหลักเกณฑ์ที่สำนักงานกำหนดโดยบริษัทที่ปรึกษาต้องตรวจสอบดูแลการปฏิบัติงานของผู้ให้คำแนะนำด้วยหมวด๔ข้อปฏิบัติสำหรับบริษัทที่ปรึกษาและบุคลากร ข้อ ๑๔ บริษัทที่ปรึกษาต้องตรวจสอบให้บุคลากรหรือผู้ให้คำแนะนำปฏิบัติตามกฎหมายและประกาศที่เกี่ยวข้องรวมถึงระเบียบวิธีปฏิบัติที่บริษัทที่ปรึกษากำหนดขึ้นเพื่อให้เป็นไปตามกฎหมายและประกาศที่เกี่ยวข้องข้อ ๑๕ ในกรณีที่สำนักงานพบว่าบริษัทที่ปรึกษารายใดฝ่าฝืนหรือไม่ปฏิบัติตามกฎหมายและประกาศที่เกี่ยวข้องรวมถึงระเบียบวิธีปฏิบัติที่บริษัทที่ปรึกษากำหนดขึ้นเพื่อให้เป็นไปตามกฎหมายและประกาศที่เกี่ยวข้องหรือมีพฤติกรรมที่ไม่เหมาะสมในการเป็นบริษัทที่ปรึกษาสำนักงานอาจสั่งให้บริษัทที่ปรึกษานั้นแก้ไข กระทำการหรืองดเว้นกระทำการใด ๆเพื่อให้เป็นไปตามกฎหมายและประกาศที่เกี่ยวข้องก็ได้ประกาศณ วันที่ ๑๖ กรกฎาคม พ.ศ. ๒๕๔๖อดิศัยโพธารามิกรัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๑๐มิถุนายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๗๘ ง/หน้า ๑๕๒/๒ มิถุนายน ๒๕๕๒